Mai exact, Daniela Nane a decis să îl însoțească pe Octavian Ene în Israel. Acolo, tenorul pare că începe o nouă carieră în lumea muzicii clasice.
Daniela Nane a divorțat de istoricul și fostul ministru Adrian Cioroianu, iar apoi a fost surprinsă cu Octavian Ene. Tenorul, mai tânăr decât artista cu 23 de ani, a demisionat, la rândul lui, din instituția pe care o conducea iubita lui, iar acum este pe punctul să facă carieră în Israel.
Și, chiar dacă, în principiu, cei doi au fost deosebit de atenți să nu se expună, acum ei sunt împreună, în Israel. Acest lucru, a explicat Daniela Nane pentru Cancan, vine pentru că Octavian Ene a performat pe scena unei opere din Țara Sfântă.
"Sunt în Israel. Octavian Ene a avut aici doua concerte, cu mare succes. Pe 6 aprilie, Octavian va debuta în rolul Oronte în premiera națională a Operei ALCINA de Häendel, producție a Jerusalem Lyric Opera studio în parteneriat cu Opera Națională București și Teatrul evreiesc de stat. Joi dimineață au repetiția generală", a spus Daniela Nane pentru sursa citată.
Culmea, în Israel, iubitul Danielei Nane a fost aplaudat, pentru performanța de pe scenă, de iubitul Andreei Marin. Adrian Ionuț Brâncoveanu, consulul general al României, s-a aflat printre spectatori și, pare-se, a apreciat la maximum prestația lui Octavian.
Daniela Nane și Adrian Cioroianu au recunoscut că au divorțat în urmă cu ceva timp. Dacă fostul ministru a prefera să fie cât mai discret cu viața personală, Daniela Nane însă a fost surprinsă în compania unui tânăr tenor, Octavian Ene.
Acesta din urmă a decis însă să plece de la Teatrul Muzical Ambasadorii, acolo unde Daniela Nane este director. "Au fost cinci ani frumoși, în care am împărțit împreună cu foștii mei colegi unele dintre cele mai frumoase experiențe. Vă mulțumesc. Și vă urez mult succes în continuare în ascensiunea voastră", a scris Octavian Ene pe contul său de socializare.
Și, chiar dacă la acea vreme nu a dat prea multe detalii, se pare că tânărul tenor avea un plan clar pentru cariera lui. Iar rezultatele s-au văzut destul de repede, el reușind să susțină un recital de excepție în Israel, supravegheat chiar de fosta lui șefă, actuală iubită, Daniela Nane.
Trebuie amintit, între Daniela Nane și Octavian Ene este o diferență considerabilă de vârstă. Mai exact, fosta Miss România are 52 de ani, în timp ce iubitul ei are 29 de ani. Cu toate acestea, pare-se, cei doi au depășit controversele legate de vârstă și se înțeleg de minune.